6.

A következő bekezdés: „A gyümölcs- és zöldségfélék általános és metrológiai szabályai értelmében a termék az alábbiak szerint hozható kereskedelmi forgalomba: 1. Ömlesztve, amennyiben minden egyes gyümölcsön szerepel a »Limone femminello del Gargano« OFJ logója. 2. Göngyölegben vagy csomagolóanyagban, amennyiben az adott göngyölegben található gyümölcsök 80 %-a megfelel a fenti előírásnak. Csomagolás esetén a gyümölcs legalább 1 kg, legfeljebb 25 kg befogadóképességű, növényi eredetű – fa vagy karton – alapanyagból készült merev tárolóedényekben bocsátható forgalomba. A kereskedelmi csomagolásokon az alábbiakat kell feltüntetni: — »Limone Femminello del Gargano«, mellette esetleg a kereskedelmi típus elnevezése, úgymint Lustrino vagy Fusillo, illetve ezek szinonimái;” A következőképpen módosul: „A gyümölcs- és zöldségfélék általános és metrológiai szabályai értelmében a termék az alábbiak szerint hozható kereskedelmi forgalomba: 1. Göngyölegben, amennyiben az adott göngyölegben található gyümölcsök 80 %-a felcímkézésre vagy egyenként becsomagolásra kerül. A gyümölcs legalább 1 kg, legfeljebb 25 kg befogadóképességű, növényi eredetű – fa vagy karton alapanyagból készült – merev tárolóedényekben bocsátható forgalomba. 2. A feldolgozásra szánt citromokat nem kötelező egyenként felcímkézni. A kiszereléseken vagy a csomagolásokon, a hálós vagy hasonló csomagolást is beleértve, minden esetben világos, letörölhetetlen és minden más felirattól jól megkülönböztethető betűkkel fel kell tüntetni a »feldolgozásra szánt Limone femminello del Gargano OFJ« szöveget. Az 1. pontban említett göngyölegeken az alábbiakat kell feltüntetni: — a logó; — az IGP (OFJ) rövidítés kifejtve is; — a termesztő/forgalmazó neve, a csomagolást végző üzem cégneve, a termék csomagoláskori nettó súlya.” Az ömlesztve forgalomba kerülő változat, amely esetében minden egyes gyümölcsön el kell helyezni az OFJ logóját, a termesztők kérésére került törlésre, az OFJ-logó minden egyes citromon történő elhelyezésével járó idő- és költségmegtakarítás érdekében. A citrom forgalomba bocsátásának előkészítése ugyanis nem ritkán kézzel történik a kis családi üzemekben. Ezért az a döntés született, hogy a termék csak „csomagolt” változatban kerül értékesítésre, mégpedig úgy, hogy a csomagolt gyümölcs legalább 80 %-a felcímkézésre kerül. A legalább 80 % felcímkézésére vonatkozó előírás a göngyölegbe kerülő egyenként becsomagolt gyümölcsök esetében is érvényes. Bevezetésre kerülnek a feldolgozásra szánt citromra vonatkozó egyedi rendelkezések. Az új 2. pont beillesztését a 45 mm-nél kisebb átmérőjű és 60 grammnál nem kisebb súlyú, feldolgozásra szánt gyümölcsök kereskedelmi valorizálásának szükségessége indokolja, anélkül hogy a termelők részére kötelezővé tenné ezek felcímkézését. A gyümölcs eredetének és nyomonkövethetőségének védelme érdekében, a felhasznált göngyölegeken és csomagolóanyagokon célszerűnek bizonyul a „Limone femminello del Gargano” OFJ elnevezés mellett a „destinato alla trasformazione” (feldolgozásra szánt) meghatározás feltüntetése. A 2. cikk 1. sz. módosítása következtében, a 8. cikkben „szereplő következő mondat: A »Limone Femminello del Gargano«, mellette esetleg a kereskedelmi típus elnevezése, úgymint Lustrino vagy Fusillo, illetve ezek szinonimái” törlésre került, mivel már nem alkalmazható.